b"\n_START_ARTICLE_\nKonstantin I. (Armenien)\n_START_PARAGRAPH_\nKonstantin 1. (armensk\xc2\xa0\xd4\xbf\xd5\xb8\xd5\xbd\xd5\xbf\xd5\xa1\xd5\xb6\xd5\xa4\xd5\xab\xd5\xb6 \xd4\xb1, gr\xc3\xa6sk\xc2\xa0\xce\x9a\xcf\x89\xce\xbd\xcf\x83\xcf\x84\xce\xb1\xce\xbd\xcf\x84\xe1\xbf\x96\xce\xbd\xce\xbf\xcf\x82 \xce\x91\xe2\x80\x99; d\xc3\xb8d mellem 1099 og 1103 i\xc2\xa0Vahka) var den anden regent i Det armenske konged\xc3\xb8mme Kilikien. Han regerede fra\xc2\xa01095 i\xc2\xa0Kilikien.\n_START_SECTION_\nLevned\n_START_PARAGRAPH_\nKonstantin var den \xc3\xa6ldste s\xc3\xb8n af Ruben, grundl\xc3\xa6ggeren af rubenidernes dynasti. Da hans far p\xc3\xa5 grund af alder trak sig tilbage i 1090 overtog Konstantin regeringen. Allerede samme \xc3\xa5r erobrede han den strategisk vigtige f\xc3\xa6stning Vahka, som efterf\xc3\xb8lgende blev rubenidernes hovedstad. Efter Rubens d\xc3\xb8d i 1095 blev Konstantin hans efterf\xc3\xb8lger som borgherre. \xc2\xa0_NEWLINE_I det f\xc3\xb8rste korstog tog Konstantin, som erkl\xc3\xa6ret \xc2\xa0armensk kristen,\xc2\xa0parti for korsfarerne. Under belejringen af Antiokia forsynede han i vinteren 1097/1098 de sultende franker rundh\xc3\xa5ndet med f\xc3\xb8devarer. Af taknemmelighed gav de ham titel af greve . Samtidig udnyttede han efter at\xc2\xa0Tancred af Tarento\xc2\xa0havde erobret Tarsus\xc2\xa0sammenbruddet af det seldsjukiske styre i\xc2\xa0Kilikien til at udvide sit magtomr\xc3\xa5de l\xc3\xa6ngere \xc3\xb8st p\xc3\xa5 i Anti-Taurus._NEWLINE_Der er forskellige angivelser af hvorn\xc3\xa5r Konstantin d\xc3\xb8de. Matthias af Edessa\xc2\xa0angiver den 25. februar 1099 (eller 24. februar 1100) som d\xc3\xb8dsdag, mens kong Hethum 2.'s kr\xc3\xb8nike taler om\xc2\xa024. februar 1102 (eller. 23. februar 1103). If\xc3\xb8lge kronografien af\xc2\xa0Samuel af Ani d\xc3\xb8de Konstantin i sin f\xc3\xa6stning Vahka efter at v\xc3\xa6re blevet ramt af lynet. Som sin far blev han begravet i klosteret ved Kastalon i n\xc3\xa6rheden Sis._NEWLINE_Med sin hustru, som angiveligt var en efterkommer af den byzantinske\xc2\xa0feltherre og usurpator\xc2\xa0Bardas Phokas,\xc2\xa0fik Konstantin s\xc3\xb8nnerne Thoros, der efterfulgte ham som konge og Leo. Hans datter\xc2\xa0Beatrice\xc2\xa0giftede sig med korsridderen Joscelin 1. af Edessa\xc2\xa0mens en anden datter angiveligt giftede sig med \xc2\xa0Gabriel af Melitene."